
Kakav je ***[propis](https://pitajucene.com/search/Propis/questions/ "Pretraži pitanja o propisima")*** ako je žena dobila hajz poslije nastupanja namaskog vremena, da li je obavezna naklanjati taj ***[namaz](https://pitajucene.com/search/Namaz/questions/ "Pretraži pitanja o namazu")*** kada se očisti, a isto tako ako se očisti prije prolaska namaskog vremena? 


* 
* 
* 
* 
* 
* 
* 

 
Kakav je propis ako je žena dobila hajz poslije nastupanja namaskog vremena, da li je obavezna naklanjati taj namaz kada se očisti?

Prvo: ako je žena dobila hajz nakon što je nastupilo namasko vrijeme, obaveza joj je da kada se očisti, naklanja taj ***[namaz](https://pitajucene.com/search/Namaz/questions/ "Pretraži pitanja o namazu")*** u čijem je vremenu dobila hajz, ako ga nije klanjala prije nego je dobila hajz. A sve to na osnovu riječi Resulullaha s.a.v.s.: “Ko stigne rek’at od namaza, stigao je namaz.” Ako je od namaskog vremena bilo dovoljno za jedan rek’at, a zatim žena dobila hajz prije nego je klanjala, njoj je obaveza da ga naklanja kada se očisti.


Drugo: ako se očistila od hajza prije prestanka namaskog vremena, dužna je naklanjati taj namaz. Ako se očistila prije izlaska sunca za onoliko vremena u kojem je moguće klanjati jedan rek’at, obaveza joj je naklanjati sabah-namaz, a ako se očistila prije zalaska sunca za onoliko vremena koliko je dovoljno za jedan rek’at, obavezan joj je ikindija-namaz, a ako se očistila prije polovine noći, za onoliko koliko je vrijeme jednog reka’ta, obaveza joj je naklanjati jacijanamaz. 


A ako se očistila poslije ponoći, nije obavezna da naklanja jaciju-namaz, a obaveza joj je naklanjati sabahnamaz kada nastupi njegovo vrijeme. 


Rekao je Uzvišeni Allah: 


“A u sigurnosti obavljajte molitvu u potpunosti, jer je vjernicima propisano da u određeno vrijeme obavljaju molitvu.” 


Tj. ***[farz](https://pitajucene.com/search/Farz/answers/ "Pretraži odgovore za Farz")*** namaz obavlja se u određeno vrijeme i nije dopušteno čovjeku klanjati ga van njegovog vremena, niti početi s njim prije njegovog vremena.


————


Iz knjige “Propisi o Hajzu Istihazi i Nifasu”  

Autor: Muhamed Ibn Salih ***[El-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


Preuzmite knjigu u pdf formatu na linku ispod:  

<https://pitajucene.com/wp-content/uploads/2019/08/Propisi-o-Hajzu-Istihazi-i-Nifasu-Muhamed-Ibn-Salih-El-Usejmin.pdf>


